text: Mezotelioma (mezotelium xərçəngi) — mezotel hüceyrələrinin anormal hala gəldiyi və nəzarətsiz bölündüyü bir xəstəlikdir. Onlar yaxınlıqdakı toxuma və orqanlara yayıla və zədələyə bilərlər. Xərçəng hüceyrələri də öz yerlərindən bədəninin digər hissələrinə metastaz verə bilərlər (yayılırlar). Mezotelioma əksər hallarda plevra və ya peritonda başlayır və hallarının 90% -dan çoxu asbesta məruz qalması ilə əlaqələndirilir.